**ROMÂNIA Proiect**

**JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI TÂRGU MUREȘ**

 **Inițiator**

 **PRIMAR,**

 **Soós Zoltán**

**HOTĂRÂREA nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind modificarea Organigramei, Statului de Funcții și a Regulamentului de Organizare și Funcționare a Administrației Grădinii Zoologice și a Platoului Cornești Târgu Mureș**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 233 / 12.02.2024 inițiat de PrimarprinAdministrația Grădinii Zoologice și a Platoului Cornești privind aprobarea Organigramei, Statului de Funcții si a Regulamentului de Organizare și Funcționare a Administrației Grădinii Zoologice și a Platoului Cornești Târgu Mureș;
2. Raportul de specialitate din cadrul Municipiului Târgu Mureș,
3. Raportul Comisiilor de specialitate din cadrul Consiliului local municipal Târgu Mureș;

**În conformitate cu prevederile:**

* Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată;
* Art. XVII, art. XVIII, art. XX din Legea 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
* faptul că prin structura organizatorică propusă se respectă cerințele privind numărul maxim de posturi stabilit pentru anul 2023 precum și prevederile legislației în vigoare cu privire la încadrarea numărului de functii publice de conducere, potrivit art. 391 alin. (1) si alin. (2) din O.U.G. nr. 57/2019 privind Codul administrativ, cu modificãrile si completãrile ulterioare si normei de structurã potrivit art. 391 alin. (3) din O.U.G. nr. 57/2019;
* Art. 6 și art. 7 din Legea nr. 78/2014 privind reglementarea activității de voluntariat în România, actualizată, cu modificările și completările ulterioare;
* art. 129 alin. (1) și (2) lit. a), alin. (3) lit. c), art. 139 alin. (1), art. 196 alin. (1) lit. a), şi ale art. 243, alin. (1), lit. a) din OUG nr. 57/2019 privind Codul administrativ, cu modificările și completările ulterioare;
* Ordonanţei de Urgenţă nr. 115/2023 din 14 decembrie 2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;

**HOTĂRĂȘTE:**

**Art. 1.** Se aprobă modificarea Organigramei, Statului de Funcții și Regulamentului de Organizare si Funcționare a Administrației Grădinii Zoologice și a Platoului Cornești conform Anexelor 1, 2, 3 și 4 care fac parte integrantă din prezenta hotărâre, după cum urmează:

* Postul de **Audit** de la compartimentul Audit Public Intern se transformă în post de **DIRECTOR ECONOMIC** la Direcția financiar – contabil – infrastructură;
* **Se înființează** **Direcția financiar – economic – infrastructură**, având în subordine 20 posturi de execuție și un 1 post de conducere, Direcția fiind condusă de **Directorul economic**, format din: Compartiment botanică, Educație, Întreținere și șoferi, respectiv Serviciu financiar – condus de **Șef serviciu,** având în subordine 10 posturi de execuție conform Organigramei (Anexa 1) și Statului de Funcții (Anexa 2);
* **Se înființează** **Direcția** **zoologică**, **având în subordine 28 posturi de execuție –Direcția fiind condusă de Directorul adjunct, format din îngrijitori animale - 26 posturi, 1 post** Inspector de Specialitate IA gradul 5 și **1 post** Referent IA gradul 5, **conform Statului de Funcții (Anexa 2), Organigrama (Anexa 1);**
* Postul **Șef formație** – Formația 1 Îngrijitori animale se transformă în **Inspector de Specialitate IA gradul 5** - Îngrijitori animale **la Direcția zoologică**;
* Postul **Șef formație** - Formația 2 Îngrijitori animale se transformă în **Referent IA gradul 5** - Îngrijitori animale la **Direcția zoologică** ;
* Postul de **Șef serviciu** de la Serviciul administrarea Platoului Cornești se transformă în post de **muncitor calificat - îngrijitor animale** la **Direcția zoologică**;
* **Se desființează Serviciul administrarea Platoului Cornești**, astfel:

-10 muncitori calificați se transferă la **Direcția financiar-economic-infrastructură**, din care 8 muncitori calificați se transferă în subordinea directă al Directorului Economic și 2 muncitori se transferă în subordinea **Sefului de Serviciu** **conform Organigramei (Anexa 1) și Statului de Funcții (Anexa 2).**

**-1 muncitor calificat** se transferă la Direcția zoologică **conform Organigramei (Anexa 1) și Statului de Funcții (Anexa 2).**

Prin modificările propuse, numărul posturilor aprobate, va fi de 53, astfel:

* 4 funcții de conducere;
* 49 funcții de execuție;

**Art. 2** Se aprobă Organigrama Administrației Grădinii Zoologice și a Platoului Cornești conform Anexei nr. 1, care face parte integrantă din prezenta hotărâre și Statul de funcții al Administrației Grădinii Zoologice și a Platoului Cornești conform Anexei nr. 2, care face parte integrantă din prezenta hotărâre.

**Art. 3** Se aprobă Regulamentul de organizare și funcționare al Administrației Grădinii Zoologice și a Platoului Cornești conform Anexei nr. 3, care face parte integrantă din prezenta hotărâre.

**Art. 4**. Se aprobă modelul de contract de voluntariat, conform Anexei 4 care face parte integrantă din prezenta hotărâre.

**Art. 5. (1)** Prezenta hotărâre va intra în vigoare începând cu data de 2024, prin coroborarea prevederilor art 408 din OUG nr. 57/2019 privind Codul administrativ, cu modificările și completările ulterioare, ale art. XVIII și art. XX din Legea 296/2023 privind unele măsuri fiscal-bugetare pentru asigurarea sustenabilității financiare a României pe termen lung;

 **(2)** **Odată cu intrarea în vigoare a prezentei hotărâri prevederile contrare din *HCL nr. 311/30.09.2021*** *privind reorganizarea* *Serviciului public Administrația Grădinii Zoologice și a Serviciului Administrarea Platoului Cornești din cadrul Municipiului Târgu Mureș și înființarea Serviciului public Administrația Grădinii Zoologice și a Platoului Cornești – instituție publică de interes local cu personalitate juridică, în subordinea Consiliului Local Municipal Târgu Mureș, modificarea corespunzătoare a structurii organizatorice, aprobarea organigramei, a numărului de personal și a statului de funcții*, și ***din HCL nr. 1/10.01.2022*** *privind modificarea art. 8 din HCL 311 din 30.09.2021 privind reorganizarea Serviciului public Administrația Grădinii Zoologice și a Serviciului Administrarea Platoului Cornești din cadrul Municipiului Târgu Mureș și înființarea Serviciului public Administrația Grădinii Zoologice și a Platoului Cornești – instituție publică de interes local cu personalitate juridică, în subordinea Consiliului Local Municipal Târgu Mureș, modificarea corespunzătoare a structurii organizatorice, aprobarea organigramei, a numărului de personal și a statului de funcții*, **își încetează aplicabilitatea.**

**Art. 6.** Cu aducerea la îndeplinire a prevederilor prezentei hotărâri se încredințează Administrația Grădinii Zoologice și a Platoului Cornești.

**Art. 7.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 8.** Prezenta hotărâre se comunică Administrației Grădinii Zoologice și a Platoului Cornești.

**Viză de legalitate,**

 **Secretar General al Municipiului Târgu Mureș,**

**Bordi Kinga**